《送夹漈先生赴召》
宋代·林光朝

别墅生涯富古今，凝流梦卜若追寻。
一封细札三家市，万卷新书四海心。
北阙龙吟清昼永，东皋猿啸白云深。
满怀经济今休靳，闻道苍生渴傅霖。

作者简介：（1114—1178）宋兴化军莆田人，字谦之，号艾轩。孝宗隆兴元年进士。通《六经》，从学者众，南渡后以伊、洛之学倡行东南者，自光朝始。累官国子司业兼太子侍读，出为广西提点刑狱，移广东，曾率郡兵击败入境之茶民军。召为国子祭酒，除中书舍人。后出知婺州，引疾提举兴国宫。卒谥文节。有《艾轩集》。